
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO GYVENAMŲJŲ IR BENDROJO NAUDOJIMO PATALPŲ IR INŽINERINIŲ ĮRENGINIŲ NAUDOJIMO TAISYKLIŲ TVIRTINIMO

2013 m. spalio 31 d. Nr. T-360
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 36 punktu, Administracinių teisės pažeidimų kodekso (Žin., 1985, Nr. 1-1; 2007, Nr. 81-3316) 5 straipsnio 2 dalimi, 6 straipsnio 2 dalimi bei 158 straipsniu, n u s p r e n d ž i a:
1. Patvirtinti rajono gyvenamųjų ir bendrojo naudojimo patalpų ir inžinerinių įrenginių naudojimo taisykles (pridedama).

2. Paskelbti rajono gyvenamųjų ir bendrojo naudojimo patalpų ir inžinerinių įrenginių naudojimo taisykles vietinėje spaudoje ir rajono savivaldybės tinklalapyje.

3. Įpareigoti seniūnus su bendrojo naudojimo patalpų ir inžinerinių įrenginių naudojimo taisyklėmis supažindinti (pasirašytinai) rajono savivaldybės butų nuomininkus.

